તા 3 અને 4 દરમિયાન કોઈ વિવાદ અને લડાઈ ઝગડાથી દૂર રહેવું. પરિવારમાં કોઈ અન-બન અને વિવાદની સ્થિતિ બની શકે છે. આર્થિક સ્થિતિ તંગ રહેશે. આપનો અહં આપની પ્રગતિની વચ્ચે આવી શકે છે. આપના પ્રણય સબંધોના કારણે ઘરમાં તણાવ રહી શકે છે. આપને અંગત માણસોથી જ મુશ્કેલીઓ થઇ શકે છે. તા 5 અને 6 દરમિયાન પરોપકાર અને સમાજસેવાના કાર્યમાં વ્યસ્ત રહેશો. સમાજને લગતી કોઈ જવાબદારી કોઈ સ્વીકારવા તમે સામેથી તૈયાર થશો. કામકાજના સ્થળે ઉપરી અધિકારીઓથી અને રાજનેતા કે વગદાર વ્યક્તિ સાથે ચર્ચા દ્વારા તમે તેમની સાથે સંબંધોમાં ઘનિષ્ઠતા લાવી શકશો. કોઈ નોકરી સંબંધિત ચર્ચા કે ઈન્ટરવ્યું માટે જવાનું થઇ શકે છે. આપ નવી જ્ઞાનવર્ધક જાણકારી મેળવશો. રમત-ગમત અને ફિટનેસ તેમજ વ્યાયામમાં આપ વ્યસ્ત રહેશો. તા 7,8 અને 9 દરમિયાન શત્રુ અને વિરોધીઓ આપનું નુકસાન નહીં કરી શકે . જમીન અને મકાનનો સોદો થઇ શકે છે. આપના અધુરાં કાર્ય પૂર્ણ થશે. કામકાજમાં મન લાગેલું રહેશે. પત્ની સાથે ચાલતો વિવાદ દૂર થશે. તા 9 થી શુક્ર આપની રાશિથી દસમાં સ્થાનમાં ભ્રમણ કરશે કાર્યસ્થળ પર પ્રગતિ થશે. સહકર્મચારીનો સાથ મળશે. શત્રુથી સાવધાન રહેવું.